Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1330

e) bűncselekményt követ el. 7.4. Az igazgató feladat- és hatáskörére nézve a tv. 28. §-a az irányadó. 7.5. A Szövetséget hatóságok, bíróságok és külső üzletfelek, valamint a tagok előtt az igazgató képviseli, aki a cégjegyzésre önálló aláírással jogosult. Aláírási jogot engedélyezhet továbbá a munkaszervezet egyes vezető munkatársainak úgy, hogy azok az igazgatóhelyettessel együtt, vagy két felhatalmazott együtt jegyezhesse a Szövetséget. Távollétében jogait az igazgatóhelyettes gyakorolja. 7.6. Az igazgató terjeszti az igazgatótanács elé a Szervezeti és Működési Szabályzat tervezetét, valamint a Szervezeti és Működési Szabályzat módosításainak tervezetét. Ebben gondoskodni kell arról, hogy gépesített ügyvitelű egységek foglalkozzanak a Szövetség feladataival, jogainak érvényesítésével és kötelezettségeinek teljesítésével. 7.7. Az igazgató dönt azokban az ügyekben, amelyek nem tartoznak valamely vezető testület hatáskörébe. 7.8. Az igazgató a Szövetség munkaszervezetének vezetője, gondoskodik az igazgatótanács által jóváhagyott Szervezeti és Működési Szabályzat végrehajtásáról, a szervezet munka- és ügyrendjének megállapításáról, és gyakorolja az alkalmazottakkal szemben a munkáltatói jogokat. 7.9. Az igazgató készíti elő az igazgatótanácsi és közgyűlési előterjesztéseket és határozati javaslatokat, és gondoskodik a határozatok közzétételéről, az illetékesekhez történő eljuttatásáról és végrehajtásáról. 7.10. Az igazgató irányítja az igazgatóság operatív munkáját, a közgyűlési és igazgatótanácsi határozatok keretei között megteszi a szükséges intézkedéseket, megköti a szerződéseket, és gondoskodik azok teljesítéséről, valamint a Szövetség vagyonának őrzéséről és jogainak érvényesítéséről. 7.11. Az igazgató szervezi meg a Szövetség számvitelét, adatszolgáltatását és belső ellenőrzését.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes